Σαμανά (επαρχία)

Η Σαμανά (ισπαν.:Samaná) είναι μια επαρχία της Δομινικανής Δημοκρατίας. Πρωτεύουσα είναι η Σαμανά. Έχει έκταση 853,74 τ.χλμ. και πληθυσμό 98.820 (2010). Τοποθεσία Η Σαμανά βρίσκεται στην ακτή του Ατλαντικού Ωκεανού, βόρεια της Δομινικανής Δημοκρατίας. Γεωγραφία Η Σαμανά Βρίσκεται στο Ελ Σιμπάο, στην υποπεριφέρεια Νορδέστε. Συνορεύει με τις επαρχίες Μαρία Τρινιδάδ Σάντσες, Ντουάρτε, Μοντε Πλάτα και Άτο Μαγιόρ. Ο κόλπος Σαμανά που βρίσκεται ανάμεσα στη χερσόνησο Σαμανά και την επαρχία Άτο Μαγιόρ είναι από τους μεγαλύτερους της Δομινικανής Δημοκρατίας Η Σαμανά χαρακτηρίζεται τόσο για τα βουνά της, όσο και για τη φυσική της ομορφιά. Η Σαμανά αποτελεί σπίτι για την καμπουριαστρή φάλαινα (Megaptera novaeangliae). Στον κόλπο της Σαμανά, ετός από αυτήν ζουν και πολλά δελφίνια. Όρη Υπάρχει στη Σαμανά μία οροσειρά που λέγεται Σιέρρα ντε Σαμανά (Sierra de Samaná) που διασχίζει την επαρχία οριζόντια, από τη δύση στην ανατολή. Το Σιέρρα ντε Σαμανά τελειώνει στην ακτή. Το ψηλότερο όρος της Σαμανά έχει ύψος 650 μέτρα και βρίσκεται στην ανατολική πλευρά της Χερσονήσου της Σαμανά και λέγεται Λα Μεσέτα (La Meseta). Ποτάμια Η Σαμανά έχει πολλά ποτάμια και ρυάκια, αλλά όλα είναι πολύ μικρά, γιατί τα βουνά είναι κοντά στις ακτές. Υπάρχουν περισσότερα ποτάμια στο βόρειο τμήμα της επαρχίας, αλλά τα πιο σημαντικά (Λιμόν, Καντόν και Σαν Χουάν) βρίσκονται στο νότιο τμήμα της και καταλήγουν στον Ατλαντικό Ωκεανό. Ο ποταμός Γιούνα είναι ένας από τους πιο σημαντικούς της επαρχίας. Βρίσκεται στο νότιο τμήμα τηςς επαρχίας και εκβάλει στον Κόλπο της Σαμανά. Κλίμα Η Σαμανά έχει τροπικό κλίμα που φτάνει κατά μέσο όρο τους 25.9 βαθμούς Κελσίου. Το ετήσιο ύψος βροχής στην οροσειρά Σιέρρα ντε Σαμανά είναι 2.000 mm. Έκταση Η Σαμανά έχει έκταση 853,74 τ.χλμ. (1,8% της συνολικής έκτασης της Δομινικανής Δημοκρατίας. Δημογραφία Η Σαμανά το 2002, την τελευταία απογραφή μετά την απογραφή του 2012, είχε 120.921 κατοίκους, από τους οποίους οι 91.875 ήταν αστικός πληθυσμός (οι κάτοικοι που ζουν στις πόλεις) και 26.046 αγροτικός πληθυσμός (οι κάτοικοι που ζουν στις συνοικίες). Σήμερα (απογραφή 2012) έχει πληθυσμό 108.265 κατοίκων, από τους οποίους 54.773 είναι αστικός πληθυσμός και 53.492 αγροτικός πληθυσμός. Τουρισμός Η Σαμανά έχει υπέροχες παραλίες. Γενικά θεωρείται μια από τις ωραιότερες επαρχίες της Δομινικανής Δημοκρατίας. Προέλευση του ονόματος Η λέξη Samaná, που γραφόταν Xamaná πριν από αιώνες, είναι το όνομα της επαρχίας. Η σημασία της λέξης είναι άγνωστη. Ιστορία Η Σαμανά ανακαλύφθηκε στις 12 Ιανουαρίου του 1493 από το Χριστόφορο Κολόμβο. Η Σαμανά επρόκειτο να πουληθεί στις Ηνωμένες Πολιτείες κατά τη διάρκεια προεδρίας του Πέδρο Σαντάνα, αλλά δεν πουλήθηκε, γιατί οι Ηνωμένες Πολιτείες θεώρησαν ότι το ποσό ήταν πολύ μεγάλο. Δήμοι και Συνοικίες Η Σαμανά διαιρείται σε τρεις δήμους (municipios, ενικός municipio) και ο ένας από αυτούς σε τρεις συνοικίες (distritos, ενικός distrito) : Σάντσες Σαμανά Αρρόγιο Μπαρρίλ Ελ Λιμόν Λας Γκαλέρας Λας Τερρένας Ο ακόλουθος πίνακας είναι ένας πίνακας με τους δήμους της Σαμανά, καθώς και τις συνοικίες τους και τον πληθυσμό τους σύμφωνα με την απογραφή του 2010. Αναφέρεται ο συνολικός πληθυσμός, ο αστικός πληθυσμός και ο αγροτικός πληθυσμός. Ο αστικός πληθυσμός είναι οι κάτοικοι που ζουν στις πόλελις (έδρες των δήμων), ενώ ο αγροτικός πληθυσμός είναι οι κάτοικοι που ζουν στις συνοικίες. Οικονομία Καλλιέργιες Η Σαμανά έχει τη μεγαλύτερη παραγωγή σε ινδική καρύδα. Ρύζι και κακάο παράγονται κυρίως στη δυτική πλευρά της επαρχίας. Δραστηριότητες Η σημαντικότερη οικονομική δραστηριότητα στη Σαμανά είναι η γεωργία. Το ψάρεμα ήταν σημαντική δραστηριότητα στη Σαμανά, αλλά η σημασία του μειώθηκε επειδή ο ποταμός Γιούνα γέμισε τον κόλπο της Σαμανά με διάφορα στερεά υλικά. Ο τουρισμός είναι πολύ σημαντικός για τη Σαμανά. Μια άλλη δραστηριότητα είναι η παρακολούθηση φαλαινών. Πολλοί τουρίστες έρχονται για να παρακολουθήσουν τις καμπουριαστές φάλαινες που γεννούν τα αυγά τους στα ζεστά νερά του κόλπου της Σαμανά. Μεταφορές Η Σαμανά έχει τρία αεροδρόμια και ένα λιμάνι: Αεροδρόμια Αεροδρόμιο του Ελ Πορτίγιο, βρίσκεται στο Ελ Πορτίγιο, Σαμανά. Διεθνές Αεροδρόμιο του Αρρόγιο Μπαρρίλ, βρίσκεται στο Αρόγιο Μπαρρίλ του δήμου Σαμανά. Διεθνές Αεροδρόμιο Σαμανά Ελ Κατέι, βρίσκεται στο Σάντσεσ. Λιμανια Λιμάνι του Κάγιο Λεβαντάδο, βρίσκεται στο Αρόγιο Μπαρρίλ, κοντά στο Διεθνές Αεροδρόμιο του Αρρόγιο Μπαρρίλ και το νησί Κάγιο Λεβαντάδο. Δείτε επίσης Σαμανά (πόλη) Διοικητική Διαίρεση της Δομινικανής Δημοκρατίας Παραπομπές Γενεολογία Familias de samana y Sabana de la Mar, genealogia, historia Εξωτερικοί σύνδεσμοι El Catey International Airport Samana Αρχειοθετήθηκε 2021-05-10 στο Wayback Machine. (Ισπανικά) Oficina Nacional de Estadística, Statistics Portal of the Dominican Republic Αρχειοθετήθηκε 2011-05-04 στο Wayback Machine.